Babelscape/SREDFM huggingface dataset:
Σερόφ

thumb|right|300px|Κεντρική πλατεία του Σερόφ
thumb|right|300px|Το Σχολείο №20 στο κέντρο του Σερόφ
Το Σερόφ (ρωσικά: "Серόв") είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 99.373 κατοίκους σύμφωνα με την απογραφή του 2010. Η πόλη απέχει σιδηροδρομικά 388 χλμ. και οδικά 344 χλμ. από το Αικατερίνμπουργκ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Βρίσκεται στις όχθες της Κάκβας.
Διαγωνισμός Τραγουδιού Eurovision 2008

Ο Διαγωνισμός Τραγουδιού Eurovision 2008 ήταν η 53η έκδοση του ετήσιου διαγωνισμού τραγουδιού Eurovision. Έλαβε χώρα στο Βελιγράδι της Σερβίας , μετά τη νίκη της Μαρίγια Σερίφοβιτς στο διαγωνισμό του στο Ελσίνκι της Φινλανδίας με το τραγούδι "Molitva". Ήταν η πρώτη φορά που ο διαγωνισμός διεξήχθη στη Σερβία, μόλις 1 χρόνο μετά το ντεμπούτο της χώρας στο διαγωνισμό ως ανεξάρτητη χώρα. Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και η Ραδιοτηλεόραση της Σερβίας (RTS), ο διαγωνισμός διεξήχθη στο Belgrade Arena, και (για πρώτη φορά) αποτελούνταν από δύο ημιτελικούς στις 20 και 22 Μαΐου, και τον τελικό στις 24 Μαΐου 2008. Τα τρία ζωντανά σόου παρουσίασαν οι Γιοβάνα Γιάνκοβιτς και Ζέλικο Γιοκσίμοβιτς. Ήταν ο πρώτος διαγωνισμός τραγουδιού της Eurovision που πραγματοποιήθηκε σε μια πρώην Γιουγκοσλαβική δημοκρατία.

Σαράντα τρεις χώρες συμμετείχαν στο διαγωνισμό, κερδίζοντας το ρεκόρ των σαράντα δύο το προηγούμενο έτος. Ο και το συμμετείχαν για πρώτη φορά, ενώ η δεν επέστρεψε, κυρίως λόγω ερωτήσεων σχετικά με τον ημιτελικό οργανισμό και την πολιτικοποίηση του διαγωνισμού.

Νικήτρια αναδείχθηκε η Ρωσία με το τραγούδι "Believe", ερμηνευμένο από τον Ντίμα Μπιλάν που το συνέγραψε με τον Τζιμ Μπινζ. Αυτή ήταν η πρώτη νίκη της Ρωσίας στο διαγωνισμό και η τρίτη συνεχόμενη χρονιά που τερμάτισε στις τρεις πρώτες θέσεις. Η Ουκρανία, η Ελλάδα, η Αρμενία και η Νορβηγία ολοκλήρωσαν την πρώτη πεντάδα, αντίστοιχα. Η Αρμενία πέτυχε το καλύτερο αποτέλεσμα μέχρι σήμερα σε αυτήν την έκδοση. Από τις χώρες των "Μεγάλων Τεσσάρων", η Ισπανία κατέλαβε την υψηλότερη θέση, τερματίζοντας δέκατη έκτη, ενώ το Ηνωμένο Βασίλειο κατέληξε στην τελευταία θέση για δεύτερη φορά στην ιστορία της Eurovision, μετά το .

Ο επίσημος ιστότοπος, eurovision.tv, κυκλοφόρησε για πρώτη φορά εθνικούς τελικούς για τον φετινό διαγωνισμό ζωντανά στο ESCTV. Επιπλέον, για πρώτη φορά στον νικητή απονεμήθηκε επίσημο τρόπαιο νικητή του Διαγωνισμού Τραγουδιού της Eurovision. Το τρόπαιο είναι ένα χειροποίητο κομμάτι γυαλιού αμμοβολής σε σχήμα μικροφώνου της δεκαετίας του 1950.
Χριστόδουλος Τσιγάντες

Ο Χριστόδουλος Τσιγάντες (30 Ιανουαρίου 1897 - 12 Οκτωβρίου 1970) ήταν Έλληνας στρατιωτικός (αντιστράτηγος Πεζικού), αρθρογράφος, γενικός διευθυντής του Εθνικού Ιδρύματος Ραδιοφωνίας (ΕΙΡ) και πολιτικός.
Ορμήδεια

Η Ορμήδεια είναι κοινότητα της επαρχίας Λάρνακας και βρίσκεται στο συμπλεγμα κοκκινοχωρίων στην Κύπρο.
Μπακίλι Μουλούζι

Ο Έλσον Μπακίλι Μουλούζι (Elson Bakili Muluzi, 1943-) είναι πολιτικός από το Μαλάουι, που διετέλεσε πρόεδρος της αφρικανικής χώρας από το 1994 έως το 2004. Ηγήθηκε του κόμματος UDF έπειτα από την αποχώρησή του από την κυβέρνηση Μπάντα. Έγινε υποστηρικτής για τη δημοκρατία. Η περίοδος της προεδρίας του αμαυρώθηκε από σκάνδαλα και αμφισβήτηση.
Λοράν Καντέ

Ο Λοράν Καντέ (Laurent Cantet) είναι Γάλλος σκηνοθέτης. Τιμήθηκε με το Χρυσό Φοίνικα στο Κινηματογραφικό Φεστιβάλ των Καννών το 2008.
Μεχμέτ Τοπούζ

Ο Μεχμέτ Τοπούζ (τουρκικά: "Mehmet Topuz", 7 Σεπτεμβρίου 1983) είναι Τούρκος παλαίμαχος διεθνής ποδοσφαιριστής που αγωνιζόταν κυρίως ως δεξιός μέσος και δευτερευόντως ως κεντρικός μέσος και πλάγιος αμυντικός. Κατά τη διάρκεια της καριέρας του αγωνίστηκε σε επαγγελματικό επίπεδο με τις Κάισερι Ερσίγιεσπορ, Κάισερισπορ και Φενερμπαχτσέ. Επιπλέον διετέλεσε 17 φορές διεθνής με την Εθνική Τουρκίας, από το 2006 μέχρι και το 2011.
Λύκιοι

Οι Λύκιοι ήταν αρχαίος λαός που έδωσε το όνομα του σε μια μεγάλη περιοχή της νοτιοδυτικής Μικράς Ασίας όπου και κατοικούσε, την Λυκία.

Σύμφωνα με τον Ηρόδοτο και τον Παυσανία οι Λύκιοι ήταν Κρήτες που μετανάστευσαν στη Μικρά Ασία. Η μυθολογία λέει ότι ο Σαρπηδόνας με τον Μίνωα φιλονίκησαν για το ποίος θα γίνει βασιλιάς, και επικράτησε ο Μίνωας διώχνοντας από την Κρήτη τον Σαρπηδόνα. Ο Σαρπηδόνας παίρνοντας μαζί του και αυτούς που τον υποστήριζαν πήγε στην Μικρά Ασία σε μια περιοχή που ονομαζόταν Μιλυάδα. Ο Σαρπηδόνας εγκαταστάθηκε εκεί μαζί με τον λαό του, οι ίδιοι οι Λύκιοι ονόμαζαν τον λαό τους "Τερμίλαι" μέχρι που ήρθε στην περιοχή ο Αθηναίος Λύκος, γιος του Πανδίονα και αδελφός του Αιγέα. Ο Λύκος πήρε την εξουσία όταν πέθανε ο Σαρπηδόνας στον Τρωικό πόλεμο και από αυτόν ονομάστηκε Λυκία η χώρα και Λύκιοι ο λαός.

Οι Λύκιοι λάτρευαν ιδιαίτερα τον Απόλλωνα και την Λήδα. Τα έθιμα τους ήταν παρόμοια με των Κρητών. Χαρακτηριστικό των Λυκίων είναι οι λαξευτοί τάφοι στους βράχους.

Κάποιοι ερευνητές ταυτίζουν τους αρχαίου Λύκιους με τους Lukka - Lukki των χετταιικών κειμένων. Σύμφωνα με αυτά τα κείμενα οι Λύκιοι σαν σύμμαχοι των Χετταίων πήραν μέρος στη μάχη του Καντές.

Πολλοί ερευνητές ταυτίζουν τους Λύκιους με τους Λούκκα των Ασσυρίων. Το όνομά τους κατά άλλους πιστεύεται ότι προέρχεται από την πόλη Λύκτο της Κρήτης όπου ίσως κατάγονταν από εκεί. Κατά άλλους πιστεύεται ότι προέρχεται από την λατρεία του Λύκιου Απόλλωνα όπου λατρευόταν με την μορφή Λύκου.

Σύμφωνα με τις επιγραφές που έχουν βρεθεί η γλώσσα τους είναι συγγενική με των Ετεοκρητών και των Πελασγών της Λήμνου.
Λιγκ 1

80px|μικρογραφία|δεξιά|Σήμα από το 2008 έως το 2016
Επετειακό σήμα για την [[Γαλλικό πρωτάθλημα ποδοσφαίρου ανδρών 2012-13|σεζόν 2012-13]], με αφορμή τα 80 χρόνια από την ίδρυση του πρωταθλήματος υπό επαγγελματική μορφή.
100px|μικρογραφία|δεξιά|Σήμα από το 2016 έως το 2017
Η Λιγκ 1 (γαλλικά: "Ligue 1"), γνωστό και ως "Ligue 1 Conforama" λόγω της υφιστάμενης χορηγίας από την Conforama, είναι η ανώτερη κατηγορία στο σύστημα ποδοσφαιρικών πρωταθλημάτων Γαλλίας και ξεκίνησε να διεξάγεται από το 1893-94. Διοργανώνεται από την Ένωση Επαγγελματικού Ποδοσφαίρου (LFP). Είναι η δημοφιλέστερη ποδοσφαιρική διοργάνωση της χώρας και αποτελεί ένα εκ των κορυφαίων πρωταθλημάτων της Ευρώπης και του κόσμου.
Cântico da Liberdade

Cântico da Liberdade ("Τραγούδι της Ελευθερίας") είναι ο τίτλος που έχει ο εθνικός ύμνος του Πρασίνου Ακρωτηρίου. Έγινε επίσημος το 1996. Πριν από αυτήν την περίοδο, εθνικός ύμνος της χώρας ήταν το Esta é a Nossa Pátria Bem Amada, που είναι ο ύμνος της Γουινέας-Μπισσάου. Συνθέτης του ύμνου είναι ο Ανταλμπέρτο Σίλβα (dalberto Higino Tavares Silva) και στιχουεγός ο Αμίλκαρ Σπένσερ Λόπες (Amílcar Spencer Lopes).
Διαγωνισμός Τραγουδιού Eurovision 1999

Ο Διαγωνισμός Τραγουδιού Eurovision 1999 ήταν η 44η έκδοση του ετήσιου Διαγωνισμού Τραγουδιού της Eurovision. Έλαβε χώρα στην Ιερουσαλήμ, μετά τη νίκη της Dana International στο στο Μπέρμιγχαμ του Ηνωμένου Βασιλείου με το τραγούδι "Diva". Αυτή ήταν η τρίτη νίκη του Ισραήλ στο διαγωνισμό (μετά το και το ), και η δεύτερη φορά που διοργάνωσε το διαγωνισμό (μετά το 1979).

Πραγματοποιήθηκε στις 29 Μαΐου 1999 στο Διεθνές Συνεδριακό Κέντρο, τον ίδιο χώρο που το φιλοξένησε 20 χρόνια νωρίτερα. Ο κεντρικός παρουσιαστής των τηλεοπτικών ειδήσεων Γιγκάλ Ραβίντ, η τραγουδίστρια και πρώην διαγωνιζόμενη το , Ντάφνα Ντέκελ και η ηθοποιός/μοντέλο Σιγκάλ Σαχαμόβ ήταν οι παρουσιαστές του διαγωνισμού και ήταν η πρώτη φορά που τρεις παρουσιαστές χρησιμοποιήθηκαν για την παρουσίαση. Οι δύο προηγούμενοι νικητές του Ισραήλ, ο Ιζχάρ Κοέν, ο οποίος κέρδισε το 1978 με το "A-Ba-Ni-Bi" και η Γκάλι Ατάρι των Milk and Honey που το κέρδισε την επόμενη χρονιά με το "Hallelujah", παρακολούθησαν ως θεατές.

Μετά από μια τεταμένη ψηφοφορία, ο νικητής του Διαγωνισμού ήταν η Σαρλότ Νίλσον, που εκπροσωπούσε τη Σουηδία με το "Take Me to Your Heaven", που σημείωσε 163 βαθμούς. Αυτή ήταν η τέταρτη νίκη της Σουηδίας στο Διαγωνισμό και η δεύτερη στη δεκαετία του 1990 (μετά τη νίκη της Καρόλα για τη Σουηδία το ).
Αλίμονο στους νέους

Το Αλίμονο στους νέους (Πρωτότυπος τίτλος «Αλλοίμονο στους νέους») είναι ελληνική ταινία του 1961 σε σκηνοθεσία Αλέκου Σακελλάριου, παραγωγής της κοινοπραξίας Αξαρλή - Παπαγεωργίου - Σακελλάριου με υπεύθυνο παραγωγής τον Κλέαρχο Κονιτσιώτη. Η ταινία είναι βασισμένη στο ομώνυμο θεατρικό έργο των Σακελλάριου - Γιαννακόπουλου.
Ραντεβού με μια άγνωστη

Το Ραντεβού με μια άγνωστη είναι ελληνική αισθηματική-δραματική ταινία του 1968, σε σκηνοθεσία Βασίλη Γεωργιάδη. Στην ταινία πρωταγωνιστούν οι Έλενα Ναθαναήλ, Γιάννης Βόγλης, Δημήτρης Μυράτ και Ανν Λόνμπεργκ
Κλεόβοια

Στην ελληνική μυθολογία με το όνομα Κλεόβοια είναι γνωστά τα παρακάτω δύο διαφορετικά πρόσωπα:
# Παρθένα από την Πάρο, που καθιέρωσε τη λατρεία της θεάς Δήμητρας στη Θάσο με τη μορφή οργίων. Παράσταση της Κλεοβοίας υπήρχε στη «Λέσχη» ή «Θησαυρό» των Κνιδίων στους Δελφούς, στην οποία κρατούσε το τελετουργικό κάνιστρο.
# Σύζυγος του Φοβίου, ηγεμόνα της Μιλήτου. Η Κλεόβοια ερωτεύθηκε τον Ανθέα, ο οποίος βρισκόταν εκεί ως όμηρος, αλλά αυτός απέκρουσε τον έρωτά της. Τότε η Κλεόβοια του ζήτησε να κατεβεί μέσα σε ένα πηγάδι για να της φέρει τάχα ένα αγγείο που είχε ρίξει εκεί κρυφά. Μόλις ο Ανθέας κατέβηκε στο πηγάδι, η Κλεόβοια τον σκότωσε ρίχνοντάς του μία μεγάλη πέτρα.
Πράια

μικρογραφία|δεξιά|250px|Η νησίδα Σάντα Μαρία, όπως φαίνεται από το Miradouro Diogo Gomes.
Η Πράγια (πορτογαλικά: "Praia", προφορά IPA: /'pɾajɐ/; σημαίνει “ακτή” τόσο στα πορτογαλικά όσο και στα κρεολικά του Πράσινου Ακρωτηρίου) είναι πρωτεύουσα και μεγαλύτερη πόλη της νησιωτικής χώρας Πράσινο Ακρωτήριο. Είναι η έδρα του Δήμου Πράια. Αριθμεί 115.000 κατοίκους και η θέση της είναι στο νησί Σαντιάγο, του συμπλέγματος Σοταβέντο (Sotavento). Αποτελεί πορθμείο, λιμάνι, εμπορικό κέντρο και έδρα ενός από τα τρία διεθνή αεροδρόμια του αφρικανικού κράτους. Το κέντρο της πόλης βρίσκεται σε οροπέδιο.

Από το λιμάνι της πόλης διακινούνται καφές, ζαχαροκάλαμο και τροπικά φρούτα. Διαθέτει επίσης αλιευτική βιομηχανία.
Κλεοθήρα

Στην ελληνική μυθολογία η Κλεοθήρα ήταν θυγατέρα του Πανδάρεω. Μητέρα της Κλεοθήρας ήταν η Αρμοθόη, ενώ αδελφές της η Αηδόνα και η Μερόπη. Η Κλεοθήρα και οι αδελφές της, έχοντας χάσει από μικρές τους γονείς τους, τέθηκαν υπό την κηδεμονία της Αθηνάς, της Αφροδίτης και της `Ηρας. Αφού μεγάλωσαν, η Κλεοθήρα και η Μερόπη αρπάχθηκαν από τις Ερινύες και έγιναν δούλες τους.
Κλεοδαίος

Στην ελληνική μυθολογία ο Κλεοδαίος ήταν γιος του Ύλλου και επομένως εγγονός του Ηρακλή. Ο Κλεοδαίος ήταν ο πατέρας του Αριστομάχου και παππούς του Τημένου και της Λεωνάσσης. Σε άλλες πηγές αναφέρεται ως πρόγονος του ιδρυτή του μακεδονικού βασιλικού οίκου, του Καράνου. Ο Κλεοδαίος ηγήθηκε της τρίτης εκστρατείας για την κατάληψη των Μυκηνών, αλλά απέτυχε. Στη Σπάρτη υπήρχε ιερό του Κλεοδαίου.
Βιβλιοθήκη του Αρσενάλ

Η Βιβλιοθήκη του Αρσενάλ (γαλλικά: "Bibliothèque de l'Arsenal") είναι ιστορική βιβλιοθήκη που βρίσκεται στο Παρίσι και η οποία αποτελεί κλάδο της Εθνικής Βιβλιοθήκης της Γαλλίας. Το κτίριο στο οποίο στεγάζεται ήταν παλιό οπλοστάσιο που είχε ξανακτιστεί το 1594 για κατοικία του αρχηγού του πυροβολικού. Αναστηλώθηκε επί βασιλέως Λουδοβίκου ΙΔ΄ και στη συνέχεια επεκτάθηκε από τον Μποφράν. Η σημερινή μορφή της κτίσθηκε στα μέσα του 18ου αιώνα από τον Μαρκήσιο του Πωλμύ, τον Αντουάν Ρενέ ντε Βουαζέ της Αρζανσόν και στη συνέχεια αγοράσθηκε το 1785 από τον Κόμη του Αρτουά.

Ως βιβλιοθήκη άρχισε να λειτουργεί επίσημα από το 1797. Περιλαμβάνει πάνω από 1,5 εκατομμύρια τόμους βιβλίων, περί τα 15.000 χειρόγραφα, 124.000 έντυπα, πολλά αρχεία μεταξύ των οποίων και το αρχείο της Βαστίλης καθώς και πολλά χειρόγραφα συμβολιστών και παρνασσιστών συγγραφέων.
Συμφωνία Κωνσταντινούπολης (1881)

Η Συμφωνία Κωνσταντινούπολης (1881) ήταν διμερής συμφωνία μεταξύ Ελλάδας και Οθωμανικής Αυτοκρατορίας που συνομολογήθηκε τελικά στις 28 Μαρτίου του 1881 στη Κωνσταντινούπολη, ημερομηνία της τελευταίας συνεδρίασης όπου και καθορίστηκε μεταξύ των δύο Βασιλείων η γραμμή των νέων συνόρων.

Η Συμφωνία αυτή είναι ιδιαίτερα ιστορική για την Ελλάδα που δικαίωσε ένα όνειρο αιώνων.
Σύμφωνα με τη Συμφωνία αυτή παραχωρήθηκαν στο Ελληνικό Βασίλειο οι πρώην οθωμανοκρατούμενες περιοχές της Θεσσαλίας και το τμήμα του Νομού Άρτας, ανατολικά του Άράχθου.

Το δε Ελληνικό Βασίλειο υποχρεώθηκε στην αποζημίωση όλων των τουρκικών περιουσιών των κατοίκων που υπήρχαν στις περιοχές αυτές. Όλες τις επιμέρους συμφωνίες, κατά περιοχή, της Συμφωνίας αυτής υπέγραψαν τελικά και οι Πρέσβεις των Μεγάλων Δυνάμεων κατά τη Σύμβαση Κωνσταντινούπολης (1881) που ακολούθησε δύο μήνες μετά, επίσης στην Κωνσταντινούπολη.

Τέλος η Συμφωνία αυτή επικυρώθηκε με ιδιαίτερη Σύμβαση στις 2 Ιουλίου 1881.
Φωκίων Νέγρης

Ο Φωκίων Νέγρης (31 Μαρτίου 1846 - 15 Ιανουαρίου 1928) ήταν Έλληνας μεταλλειολόγος, γεωλόγος, πολιτικός και πρώτος πρόεδρος της Ακαδημίας Αθηνών. Διετέλεσε διευθυντής της Εταιρείας των Μεταλλουργείων του Λαυρίου και εν συνεχεία δήμαρχος της πόλης του Λαυρίου (1895 - 1898). Ως υπουργός Οικονομικών εισήγαγε σημαντικές μεταρρυθμίσεις στην κοινωνική ασφάλιση.
Άλφρεντ Γιοντλ

O Άλφρεντ Γιοντλ ("Alfred Jodl", 10 Μαΐου 1890 – 16 Οκτωβρίου 1946) ήταν Γερμανός στρατιωτικός ηγέτης στη Ναζιστική Γερμανία, ο οποίος κατά τη διάρκεια του Β΄ Παγκοσμίου Πολέμου κατείχε τη θέση του Αρχηγού του Επιτελείου Επιχειρήσεων της Ανώτατης Διοίκησης της Βέρμαχτ (Oberkommando der Wehrmacht, OKW) και ήταν στενός συνεργάτης (και αναπληρωτής) του Αρχηγού της OKW, Βίλχελμ Κάιτελ. Κατηγορούμενος στη Δίκη της Νυρεμβέργης, κρίθηκε ένοχος για όλες τις κατηγορίες και καταδικάσθηκε σε θάνατο με απαγχονισμό.
Σωφρόνιος Α΄

Ο Σωφρόνιος Α΄, αναφέρεται και ως Συρόπουλος, διετέλεσε Οικουμενικός Πατριάρχης από τον Αύγουστο του 1463 έως τον Αύγουστο του 1464.

Λόγω του επωνύμου του συγχέεται με τον Σίλβεστρο Συρόπουλο, υπομνηματογράφο της ενωτικής Συνόδου της Φεράρας – Φλωρεντίας. Αμφισβητείται πάντως το αν τα δύο πρόσωπα ταυτίζονται. Γεννήθηκε στα τέλη του 14ου αιώνα σε οικογένεια ιερέα. Το 1424 χειροτονήθηκε διάκονος και το 1437 έγινε Μέγας Εκκλησιάρχης, τίτλος με τον οποίο συμμετείχε στην Ενωτική Σύνοδο Φερράρας-Φλωρεντίας.

Επαύθη ένα μόλις χρόνο μετά την εκλογή του, άγνωστο γιατί. Από άλλους αναφέρεται ότι ανεβαίνοντας σκάλα, έπεσε, έσπασε το πόδι του και πέθανε.
Άλιεν

Το Άλιεν: Ο Επιβάτης του Διαστήματος ή Άλιεν (αγγλικά: "Alien") είναι αμερικανική κινηματογραφική ταινία, περιπέτεια επιστημονικής φαντασίας και τρόμου, παραγωγής 1979. Τη σκηνοθεσία ανέλαβε ο Ρίντλεϊ Σκοτ, το σενάριο έγραψε ο Νταν Ο' Μπάνον και πρωταγωνιστούν οι Τομ Σκέριτ, Σιγκούρνι Γουίβερ, Τζον Χερτ, Βερόνικα Κάρτραϊτ, Χάρι Ντιν Στάντον, Ίαν Χολμ και Γιάφετ Κότο. Ο τίτλος της ταινίας αναφέρεται σε ένα άκρως επιθετικό εξωγήινο πλάσμα, το οποίο παραμονεύει και σκοτώνει το πλήρωμα ενός διαστημόπλοιου.

Το "Άλιεν" έγινε μεγάλη εισπρακτική και καλλιτεχνική επιτυχία, λαμβάνοντας δυο υποψηφιότητες για Όσκαρ, κερδίζοντας εκείνο για τα καλύτερα οπτικά εφέ. Θεωρείται κλασική ταινία στο είδος της επιστημονικής φαντασίας μέχρι και σήμερα και το 2002 επιλέχθηκε από τη Βιβλιοθήκη του Κογκρέσου ως τμήμα του Εθνικού Μητρώου Κινηματογράφου. Το 2008 κατέλαβε την 7η θέση στη λίστα με τις καλύτερες ταινίες επιστημονικής φαντασίας από το Αμερικανικό Ινστιτούτο Κινηματογράφου και την 33η θέση στη λίστα με τις καλύτερες ταινίες όλων των εποχών του περιοδικού "Empire".

Η επιτυχία της ταινίας οδήγησε σε ένα επιτυχημένο φραντσάιζ με βιβλία, κόμικ, βιντεοπαιχνίδια, παιχνίδια καθώς και τρία sequel και δύο prequel. Επίσης εκτόξευσε στα ύψη την καριέρα της Γουίβερ, η οποία στο "Άλιεν" υποδύθηκε τον πρώτο της πρωταγωνιστικό ρόλο, τον οποίο επανέλαβε σε όλες τις ταινίες της τετραλογίας: "Άλιενς: Η Επιστροφή" (Aliens, 1986), "Άλιεν 3: Η Τελική Αναμέτρηση" (Alien 3, 1992) και "Άλιεν: Η Αναγέννηση" (Alien Resurrection, 1997). Στα επακόλουθα prequel "Άλιεν Εναντίον Κυνηγού" (Alien vs. Predator, 2004) και "Άλιεν Εναντίον Κυνηγού 2" (Aliens vs. Predator: Requiem, 2007), ο χαρακτήρας της Ρίπλεϊ δεν εμφανίστηκε. Το 2009 ο Σκοτ ξεκίνησε την υλοποίηση ενός prequel του "Άλιεν" με τίτλο "Προμηθέας" (Prometheus). Η ταινία κυκλοφόρησε το 2012 και παρ' όλο που διαδραματίζεται πριν τα γεγονότα της πρώτης ταινίας δεν είναι άμεσα συνδεδεμένη με την αρχική σειρά ταινιών.

Στις 31 Οκτωβρίου 2003 η ταινία επανακυκλοφόρησε με επιπλέον σκηνές που είχαν διαγραφεί από την αρχική έκδοση.
Αριστίντες Περέιρα

Ο Αριστίντες Περέιρα ("Aristides Maria Pereira", 1923-2011) ήταν πολιτικός από το Πράσινο Ακρωτήριο. Υπήρξε ο πρώτος πρόεδρος του νησιωτικού κράτους από το 1975 ως το 1991.
Αντόνιο Μασκαρένιας Μοντέιρο

Ο Αντόνιο Μασκαρένιας Μοντέιρο ("António Manuel Mascarenhas Gomes Monteiro", 1944-2016) ήταν πολιτικός από το Πράσινο Ακρωτήριο. Υπήρξε ο πρώτος εκλεγμένος με πολυκομματικές εκλογές πρόεδρος του νησιωτικού κράτους από το 1991 ως το 2001. Ανήκε στο Κίνημα για Δημοκρατία.
Κλεώνη

Στην ελληνική μυθολογία με το όνομα Κλεώνη είναι γνωστή μία θυγατέρα του ποτάμιου θεού Ασωπού και μιας από τις Νύμφες, συγκεκριμένα της Μετώπης. Η Κλεώνη υπήρξε το μυθικό εκείνο πρόσωπο που έδωσε το όνομά του στην πόλη Κλεωνές της αρχαίας Αργολίδας (η «επώνυμη ηρωίδα» των Κλεωνών).
Κώστας Αντωνίου

Ο Κώστας Αντωνίου (Αθήνα, 19 Απριλίου 1962) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.
Μάχη του Κλειδίου

thumb|right|250px|Η νοτιο-ανατολική Ευρώπη το 1000. Τα βυζαντινά εδάφη και η ανεξάρτητη Δυτική Βουλγαρία. Εν τω μεταξύ, η Ανατολική Βουλγαρία μένει στα χέρια των Βούλγαρων
thumb|250px|right|Ο Νικηφόρος Ουρανός κατατροπώνει τους Βούλγαρους στη μάχη του Σπερχείου

Η Μάχη του Κλειδίου (βουλ. "Беласишка битка", γνωστή και με το όνομα "Μάχη της οροσειράς Μπέλλες") διεξήχθη στις 29 Ιουλίου 1014 μεταξύ της Βυζαντινής και της Βουλγαρικής Αυτοκρατορίας. Η μάχη αποτέλεσε το αποκορύφωμα της 50χρονης διαμάχης μεταξύ του Σαμουήλ της Βουλγαρίας και του Βασιλείου του Βουλγαροκτόνου και έληξε με τη νίκη των Βυζαντινών.

Διεξήχθη στην περιοχή μεταξύ των οροσειρών της Κερκίνης και του Δυτικού Ορβήλου, κοντά στο χωριό Κλειδίον (σήμερα στη Βουλγαρία) . Η αποφασιστική μάχη έγινε στις 29 Ιουλίου, με επίθεση των Βυζαντινών, υπό την ηγεσία του Νικηφόρου Ξιφία, η οποία είχε ως αποτέλεσμα την καταστροφή των Βουλγάρων. Αυτή η μάχη αποτέλεσε μεγάλο πλήγμα για τους Βούλγαρους. Οι Βούλγαροι στρατιώτες αιχμαλωτίστηκαν και τυφλώθηκαν μετά από διαταγή του Βασιλείου Β', ο οποίος αργότερα πήρε το όνομα «Βουλγαροκτόνος». Ο Σαμουήλ επέζησε από τη μάχη, αλλά πέθανε δύο μήνες αργότερα, από καρδιακή ανεπάρκεια. Θεωρείται πώς πέθανε όταν είδε τους τυφλούς Βούλγαρους στρατιώτες.

Παρά την στρατιωτική κατάρρευση της Πρώτης Βουλγαρικής Αυτοκρατορίας μετά την μάχη του Κλειδίου, η κατάληψη της επικράτειας από τους Βυζαντινούς δεν ήταν άμεση. Τα Βουλγαρικά εδάφη έγιναν επαρχία της Βυζαντινής Αυτοκρατορίας το 1018.
Ματθαίος Α΄

Ο Ματθαίος Α΄ διετέλεσε Οικουμενικός Πατριάρχης κατά τα έτη 1397-1410.
Κάρμεν Περέιρα

Η Κάρμεν Περέιρα ("Carmen Pereira", 1937 - 4 Ιουνίου 2016) ήταν πολιτικός από τη Γουινέα-Μπισσάου. Υπήρξε προσωρινή Πρόεδρος της αφρικανικής χώρας το 1984 για τρεις ημέρες. Έγινε έτσι η πρώτη γυναίκα-πρόεδρος στην Αφρική και η μόνη στην Γουινέα-Μπισσάου μέχρι σήμερα.
Γκαλεάτσο Τσιάνο

Ο Γκαλεάτσο Τσιάνο και ορθότερα "Τσάνο" ("Galeazzo Ciano", 18 Μαρτίου 1903 - 11 Ιανουαρίου 1944), ήταν Ιταλός πολιτικός και διπλωμάτης, γιος του ναυάρχου Κονστάντσιο Τσιάνο, (ήρωα του Α΄ Παγκοσμίου Πολέμου), γαμπρός του Μουσολίνι και από τα σημαντικότερα στελέχη του φασιστικού καθεστώτος. Έφερε τον τίτλο «Κόμης ντι Καστελλάτσο» ("Conte di Castellazzo"). 

Ο Τσιάνο γεννήθηκε στο Λιβόρνο το 1903 και εκτελέστηκε στη Βερόνα το 1944.

Ο Τσιάνο (μέσον, με τον μαύρο χιτώνα) πλάι στον [[Έρχαρντ Μιλχ]] στο Αεροδρόμιο Gatow. Βερολίνο, 1938.
Ο Τσιάνο είχε λάβει μέρος στην πορεία και είσοδο των Φασιστών στη Ρώμη το 1922. Σπούδασε νομικά στο Πανεπιστήμιο της Ρώμης και μετά από μια μικρή δημοσιογραφική καριέρα εισήλθε στο διπλωματικό σώμα. Στην αρχή τοποθετήθηκε στις πρεσβείες του Ρίο ντε Τζανέιρο και του Μπουένος Άιρες, στη συνέχεια ανέλαβε γενικός πρόξενος στη Σαγκάη και μετέπειτα πρεσβευτής στην Κίνα. Τότε νυμφεύθηκε την κόρη του Μουσολίνι, Έντα (1930) και αναδείχθηκε στην κομματική ιεραρχία. Διορίστηκε διευθυντής του Γραφείου Τύπου του Υπουργείου Εξωτερικών (1933) και τον επόμενο χρόνο υφυπουργός τύπου και προπαγάνδας. Υπήρξε μέλος του Ανωτάτου Φασιστικού Συμβουλίου που καθόριζε την πολιτική δράση. Παθιασμένος, όπως χαρακτηριζόταν, πιλότος ανέλαβε ο ίδιος επικεφαλής σμήνους βομβαρδιστικών σε επιχειρήσεις κατά της Αιθιοπίας (1935-1936).

Ο Τσιάνο ως Υπουργός Εξωτερικών, θέση που ανέλαβε μετά τις επιχειρήσεις στην Αιθιοπία, προώθησε την Ιταλογερμανική συμμαχία του λεγόμενου «Άξονα Γερμανίας Ιταλίας», και τον Μάιο του 1939 μαζί με τον Γιοάχιμ φον Ρίμπεντροπ συνομολόγησαν το λεγόμενο «Χαλύβδινο Σύμφωνο» παρακινώντας πλέον τον Μουσολίνι για την είσοδο της Ιταλίας στον πόλεμο με επίθεση κατά της Αλβανίας. Όταν όμως η Γερμανία εισέβαλε στη Πολωνία, χωρίς προηγούμενη ενημέρωση της Ιταλίας παραβιάζοντας το χαλύβδινο σύμφωνο, άρχισε ν΄ αμφιβάλει για την ειλικρίνεια των Γερμανών, μεταβάλλοντας στάση και υποστήριξε τη μη εμπλοκή της Ιταλίας στον πόλεμο. Τελικά, μετά την κατάληψη της Γαλλίας από τους Γερμανούς η άποψή του αυτή ανατράπηκε.

Μετά την αρχική ήττα που υπέστη η Ιταλία από τους Έλληνες το 1940, αλλά και γενικότερα του Άξονα το 1942, ο Μουσολίνι τον θεώρησε υπεύθυνο της κατάστασης και στις 3 Φεβρουαρίου του 1943 απέλυσε αυτόν και όλο το υπουργικό συμβούλιο, τοποθετώντας τον περιοριστικά απλό πρέσβη στο Βατικανό. Ο Τσιάνο, όμως, αρκετά ισχυρός, έλαβε μέρος στην ιστορική συνεδρίαση του Μεγάλου Φασιστικού Συμβουλίου (24-25 Ιουλίου 1943), λαμβάνοντας θέση υπέρ της πτώσης του Μουσολίνι. Όταν ο Μουσολίνι συνελήφθη, ο Τσιάνο διέφυγε στη Γερμανία όπου, όμως, οι Γερμανοί τον συνέλαβαν και τον φυλάκισαν. Αργότερα ελευθερώθηκε και έφθασε στη Ρώμη, απ' όπου όμως φυγαδεύτηκε και παραδόθηκε στην Ιταλική Δημοκρατία του Σαλό που είχε δημιουργήσει ο Μουσολίνι στη βόρεια Ιταλία. Τελικά συνελήφθη από τις Ιταλικές αρχές και στη δίκη που ακολούθησε στη Βερόνα καταδικάστηκε σε θάνατο ως προδότης και εκτελέστηκε.
Η κούκλα του σατανά

Η ταινία Η κούκλα του σατανά (αγγλικά: "Child's Play") είναι ένα θρίλερ τρόμου αμερικανικής παραγωγής του 1988. Προβλήθηκε στις αμερικανικές αίθουσες στις 9 Νοεμβρίου του 1988. Είναι η πρώτη ταινία της σειράς Η κούκλα του σατανά, και μας παρουσιάζει για πρώτη φορά τον χαρακτήρα Τσάκι. Πρωταγωνιστούν οι Μπραντ Ντούριφ, Κάθριν Χικς, Κρις Σαράντον, Άλεξ Βίνσεντ και Ντίνα Μάνοφ. Η Χικς υποδύεται μια χήρα μητέρα που δίνει μια κούκλα στον γιο της, αγνοώντας ότι η κούκλα κατέχεται από την ψυχή ενός κατά συρροήν δολοφόνου.

Η ταινία κυκλοφόρησε στις Ηνωμένες Πολιτείες στις 9 Νοεμβρίου 1988, από την MGM / UA Communications Co. Έχει κερδίσει περισσότερα από 44 εκατομμύρια δολάρια έναντι προϋπολογισμού παραγωγής 9 εκατομμυρίων δολαρίων. 

Ακολουθούν οι ταινίες: Η κούκλα του σατανά 2 (1990), Η κούκλα του σατανά 3 (1991), Η Νύφη Του Τσάκι (1998), Ο Γιος Του Τσάκι (2004), Η Κατάρα Του Τσάκι (2013), Η Επιστροφή Του Τσάκι (2017), Η Κούκλα Του Σατανά (2019).
Ποσειδώνιος ο Ρόδιος

Ο Ποσειδώνιος ο Ρόδιος ή Ποσειδώνιος ο Απαμεύς (Απάμεια Ορόντου Συρίας, περ. 135 π.Χ. - Ρώμη, 51 π.Χ.) ήταν Έλληνας, Αντιοχέας πολυμαθής Στωικός φιλόσοφος, αστρονόμος, γεωγράφος, πολιτικός, ιστορικός και διδάσκαλος. Θεωρήθηκε από τους συγχρόνους του ως ο πολυμαθέστερος άνθρωπο του κόσμου για εκείνη την εποχή. Τίποτα από το τεράστιο έργο του δεν έχει σωθεί ως ολότητα σήμερα, παρά μόνο αποσπάσματα.
Αέροπος Α΄ της Μακεδονίας

Ο Αέροπος Α΄ της Μακεδονίας, ήταν γιος του Φιλίππου Α' και ο πατέρας του Αλκέτα Α' και σύμφωνα με τον Ευσέβιο της Καισάρειας βασίλεψε για 20 χρόνια. 

Σύμφωνα με τον Ιουστίνο, αντιμετώπισε μια επιδρομή Ιλλυρίων, οι οποίοι εκμεταλεύτηκαν το ότι ο Αέροπος, μετά τον θάνατο του Φιλίππου Α΄, δεν είχε ακόμη την απαραίτητη ηλικία για να βασιλέψει. Αν και αρχικά ηττήθηκαν, οι Μακεδόνες, θέτοντας τον μικρό μονάρχη ως επικεφαλής, κατάφεραν και απέκρουσαν τους εισβολείς. Τον διαδέχθηκε ο γιος του Αλκέτας Α΄.
Κλήσωνας

Στην ελληνική μυθολογία με το όνομα Κλήσωνας (Κλήσων) είναι γνωστός ένας γιος του Λέλεγα, ο οποίος υπήρξε βασιλιάς των Μεγάρων. Εκεί έφθασε ο Λέλεγας (που ήταν ο γιος του Ποσειδώνα και της Λιβύης της κόρη του Έπαφου) από την Αίγυπτο, 12 γενεές μετά από τον Κάρα. Το όνομα της συζύγου του Κλήσωνα δεν αναφέρεται, αλλά παιδιά του ήταν η Κλησώ, η Ταυρόπολις και ο Πύλαντας. Εξάλλου, εγγονός του Κλήσωνα ήταν ο περίφημος ληστής Σκίρωνας.
Κλησώ

Στην ελληνική μυθολογία με το όνομα Κλησώ είναι γνωστή μια πριγκήπισσα, μία από τις θυγατέρες του βασιλιά Κλήσωνα, αδελφή της Ταυροπόλεως και του Πύλαντα. Στην πόλη Μέγαρα υπήρχε η τοπική παράδοση, αντίθετη από αυτή που αναφέρει ο Παυσανίας, ότι το πτώμα της Ινούς εκβράσθηκε στις ακτές τους και ότι το έθαψαν η Κλησώ και η Ταυρόπολις, κόρες του Κλήσωνα.
MOS Technology 6502

thumb|Επεξεργαστής MOS 6502

Ο MOS Technology 6502 είναι 8-bit-μικροεπεξεργαστής της MOS Technology, Inc., ο οποίος κυκλοφόρησε στην αγορά το 1975. Η μεγάλη του επιτυχία είχε να κάνει με την απλότητά του αλλά κυρίως με την υψηλή αποδοτικότητά του και την συγχρόνως χαμηλή του τιμή, σε σχέση με τους καθιερωμένους επεξεργαστές της Intel και της Motorola. Χρησιμοποιήθηκε σε πολυάριθμους οικιακούς υπολογιστές (π.χ. τους Commodore VC-20, PET 2001, Atari 400/800/1200 XL, Apple II και III και BBC Micro). Ανάλογη επιτυχία είχαν επίσης και άλλοι µικροεπεξεργαστές της οικογένειας του 6502, όπως ο 6510 (Commodore 64) και ο 6507 (κονσόλες της Atari).
Ντεϊά

Ντεϊά (καταλ. Deià) είναι ένα μικρό παραθαλάσσιο χωριό στο νησί της Μαγιόρκας, το μεγαλύτερο νησί (όπως λέει τό όνομά της στα λατινικά) των Βαλεαρίδων.

Το ιδανικό και ειδυλλιακό τοπίο του έχει γοητεύσει και προσελκύσει όχι μόνο απλούς τουρίστες αλλά και μερικούς καλλιτέχνες και συγγραφείς, όπως τον καταλανό Σαντιάγο Ρουσινιόλ, τον ισπανό συνθέτη Μανουέλ ντε Φάγια, τον άγγλο συγγραφέα Ρόμπερτ Γκρέιβς και την ηθοποιό Άβα Γκάρντνερ.
Κλήτα

Στην ελληνική μυθολογία με το όνομα Κλήτα (στην ιωνική διάλεκτο Κλήτη) είναι γνωστή μία από τις δύο Χάριτες στην τοπική παράδοση της Λακωνίας (η άλλη ήταν η Φάεινα). Ιερό αφιερωμένο στις δύο αυτές Χάριτες υπήρχε πάνω στον δρόμο που οδηγούσε από τις Αμύκλες στη Σπάρτη, όχι μακριά από τον ναό της «Κορυθαλίας Αρτέμιδος».
Γιάννης Σπανουδάκης

Ο Γιάννης Σπανουδάκης (Χανιά, 1931 - Αθήνα, 10 Ιουνίου 2010) ήταν αθλητής αλλά και ταυτόχρονα προπονητής καλαθοσφαίρισης. Ασχολήθηκε και με το στίβο στο άθλημα του ακόντιου.
Γεράσιμος Α΄

Ο Γεράσιμος Α΄ διετέλεσε Πατριάρχης Κωνσταντινουπόλεως από το 1320 έως το 1321. Γεννήθηκε στη Φιλαδέλφεια της Λυδίας, άγνωστο πότε. Αναδείχθηκε ηγούμενος της ιστορικής Μονής Μαγγάνων και της Μονής Σωσάνδρων. Εξελέγη σε μεγάλη ηλικία Πατριάρχης και διακρίθηκε για την αρετή και την αυστηρότητά του, όχι όμως και για τα διοικητικά του προσόντα. Πέθανε στις 19 Απριλίου του 1321.
Σερζ Μπρυσσολό

O Σερζ Μπρυσσολό (Serge Brussolo) (Παρίσι, 31 Μαΐου 1951) είναι Γάλλος συγγραφέας επιστημονικής φαντασίας.

Η παιδική του ηλικία ήταν δύσκολη και οι οικογενειακές του σχέσεις ταραγμένες. Την έμπνευσή του θα την αντλήσει από την προσωπική του εμπειρία και το σκοτεινό του ύφος των πρώτων γραπτών του θα στιγματίσει ολόκληρο το έργο του. Στην αρχή κανένας εκδοτικός οίκος δεν ενδιαφέρθηκε να τον προωθήσει. Ο κύριος λόγος είναι ότι το ύφος του, παρ' όλη την στενή του σχέση με την επιστημονική και ηρωική φαντασία, δεν ταυτίζεται με κανένα προκαθορισμένο είδος.

Το 1972 εξέδωσε την πρώτη του νουβέλα “L’évadé” στο φανζίν “L’aube enclavée” και το 1978 με μια άλλη νουβέλα με τίτλο “Funnyway” βραβεύτηκε με το βραβείο της Γαλλικής Επιστημονικής Φαντασίας. Στα επόμενα χρόνια θα ακολουθήσουν αρκετά μυθιστορήματα, πολύ συχνά βραβευμένα. Αργότερα θα αφήσει την επιστημονική φαντασία για να αφοσιωθεί στη συγγραφή αστυνομικών, θρίλερ και ιστορικών μυθιστορημάτων. Το 2000 διορίζεται λογοτεχνικός διευθυντής στον εκδοτικό οίκο “Η μάσκα” (Edition du Masque) όπου μείωσε τις εκδόσεις για τους ενήλικους και αφοσιώθηκε στα παιδικά μυθιστορήματα.

Ο Μπρυσσολό έδωσε μια καινούργια διάσταση, της τρέλας και της υπερβολής και ανανέωσε σημαντικά το είδος της γαλλικής επιστημονικής φαντασίας. Γεμάτα ιδέες, τα μυθιστορήματά του ερευνούν έως το γελοίο τις επιπτώσεις παλαβών υποθέσεων φέρνοντας στο προσκήνιο άρρωστες και καταθλιπτικές κοινωνίες. Η πιο κοινότυπη κατάσταση γίνεται εφιάλτης, σεξ και βία είναι πάντα παρόντα. Αντιπροσωπεύουν κυριαρχία και δύναμη. Οι ήρωες του Μπρυσσολό δεν είναι κύριοι του εαυτού τους και συχνά οι καταστάσεις τους ξεπερνούν. Η τελική έκπληξη το τέλος της πλοκής δεν προσφέρει το συνηθισμένο "happy-end" της κλασικής επιστημονικής φαντασίας, μένει συχνά ανοιχτό ή παίρνει τέλος με τον θάνατο του κύριου χαρακτήρα. Σωτηρία δεν υπάρχει.
Πανεπιστήμιο του Μπαθ

Το Πανεπιστήμιο του Μπαθ βρίσκεται στην ομώνυμη πόλη της Αγγλίας, και είναι απο τα πιο καινούργια Αγγλικά πανεπιστήμια, καθώς αναγνωρίστηκε επισήμως ως πανεπιστήμιο το 1966.
thumb|center|400px|Άποψη των εγκαταστάσεων του Πανεπιστημίου του Μπαθ
Τορπιλάκατος

Η Τορπιλάκατος είναι παλαιό μικρό και ευέλικτο πολεμικό πλοίο με κύριο οπλισμό τορπίλες που φέρει στο κατάστρωμα. Μέγ. ταχ. 50 κόμβοι.

Οι τορπιλάκατοι του Ελληνικού Πολεμικού Ναυτικού ήταν:
* Αίολος ΙΙ (Τορπιλάκατος) / Ρ-19,
* Ανδρομέδα ΙΙ (Τορπιλάκατος) / Ρ-21, Ρ-196
* Αστραπή (Τορπιλάκατος)
* Βατικιώτης (Τορπιλάκατος) / 93
* Δελφίν ΙΙΙ (Τορπιλάκατος) / Ρ-15
* Δράκων (Τορπιλάκατος) / Ρ-16
* Έσπερος ΙΙ (Τορπιλάκατος) / Ρ-196, Ρ-50 
* Ηνίοχος (Τορπιλάκατος) / P-22
* Καταιγίς (Τορπιλάκατος) / Ρ-197
* Κάστωρ ΙΙ (Τορπιλάκατος) / Ρ-23
* Κένταυρος ΙΙΙ (Τορπιλάκατος) / Ρ-198, Ρ-52 
* Κυκλών (Τορπιλάκατος) / Ρ-199, Ρ-53
* Κύκνος (Τορπιλάκατος) / Ρ-24, Ρ-198
* Λαίλαψ (Τορπιλάκατος) / Ρ-228, Ρ-54
* Πολικός ΙΙ (Τορπιλάκατος) / Ρ-17
* Πολυδεύκης ΙΙΙ (Τορπιλάκατος) / Ρ-18
* Σκορπίος (Τορπιλάκατος) / Ρ-229, Ρ-55
* Τοξότης (Τορπιλάκατος) / Ρ-26, Ρ-228
* Φοίνιξ ΙΙ (Τορπιλάκατος) / Ρ-27
Ιωάννης ΙΒ΄

Ο Ιωάννης ΙΒ΄ διετέλεσε Πατριάρχης Κωνσταντινουπόλεως από το 1294 έως το 1303.

Καταγόταν από τη Σωζόπολη και το κοσμικό του όνομα ήταν Κοσμάς. Μετά τον θάνατο της συζύγου του έγινε μοναχός και ιερέας και αναδείχθηκε ηγούμενος της Παμμακαρίστου και πνευματικός του Αυτοκράτορα.

Αποδείχθηκε συνετός και υπεύθυνος Πατριάρχης, με ανεπτυγμένη κοινωνική συνείδηση. Πολλές φορές αντέδρασε στις αυθαίρετες πρωτοβουλίες του Αυτοκράτορα Ανδρόνικου Β' Παλαιολόγου. Το 1299 απείλησε να παραιτηθεί, διαμαρτυρόμενος για τον γάμο της πεντάχρονης κόρης του Αυτοκράτορα, Σιμωνίδος, με τον μεσόκοπο και ακόλαστο βασιλιά της Σερβίας Στέφανο Ούρος Β΄ Μιλούτιν. Όταν τον έπεισαν να παραμείνει, άρχισε να παρεμβαίνει στην οικονομική πολιτική της Κυβέρνησης, θεωρώντας ότι πρέπει να ενεργεί ως υπερασπιστής των φτωχών.

Τελικά αναγκάστηκε να παραιτηθεί στις 23 Αυγούστου 1303 και αποσύρθηκε στην ιδιαίτερη πατρίδα του, όπου και πέθανε.
Αρματαγωγό

Αμερικανικό αρματαγωγό κατά την εκφόρτωση [[Ηνωμένο Βασίλειο|βρετανικών]] [[άρμα μάχης|αρμάτων μάχης]] στις [[6 Ιουνίου]] [[1944]] ([[απόβαση της Νορμανδίας]])

Το Αρματαγωγό είναι ειδικός τύπος πολεμικού πλοίου που αναπτύχθηκε κυρίως από τις ΗΠΑ κατά τον Β' Παγκόσμιο Πόλεμο.

Πρόκειται για μεγάλα οχηματαγωγά "κλειστού τύπου" με ιδιαίτερα ισχυρής αντοχής καταστρώματα για μεταφορά αρμάτων μάχης και άλλων βαρέων οχημάτων. Έχουν μικρό σχετικά βύθισμα κατάλληλα για προσγειαλώσεις. Η φορτοεκφόρτωσή τους γίνεται από ειδικούς ενισχυμένους καταπέλτες, παλαιότερα μόνο πρωραίους. Ο μόνιμος οπλισμός των πλοίων αυτών είναι σχετικά μικρός. Χρησιμοποιούνται σε αμφίβιες επιχειρήσεις.

Τα Αρματαγωγά αποτελούν ιδιαίτερους στόλους "αποβατικούς" μαζί με τα οχηματαγωγά και τα οπλιταγωγά. Η φόρτωσή τους γίνεται κατ΄ αντίθετη σειρά εκφόρτωσης, έτσι ώστε οι μάχιμες μονάδες επιβιβαζόμενες τελευταίες να εξέλθουν πρώτες ακολουθούμενες από τις βοηθητικές, διοικητικής μέριμνας, υγειονομικού κ.λπ.
Τελευταία το πολεμικό ναυτικό των ΗΠΑ στη κατηγορία αυτή έχει συμπεριλάβει και πλοία τύπου Ρο-Ρο.
Μανουήλ Β΄

Ο Μανουήλ Β΄ διετέλεσε Πατριάρχης Κωνσταντινουπόλεως μεταξύ των ετών 1244-1254.

Ήταν έγγαμος πρωτοπρεσβύτερος του Παλατιού στην Νίκαια. Δεν είχε ιδιαίτερη μόρφωση, αλλά ήταν άνθρωπος με διακεκριμένη ευλάβεια και άγια ζωή. Κατόπιν έγινε Μητροπολίτης Εφέσου. Μετά από τριάμιση ετών χηρεία του Θρόνου, εξελέγη Πατριάρχης το 1243 και ανέλαβε καθήκοντα το 1244 αφήνοντας την γυναίκα του.

Η Πατριαρχία του διακρίθηκε για τη μετριοπάθεια και τη σύνεση που επέδειξε, τόσο στη διαχείριση των εσωτερικών υποθέσεων του Πατριαρχείου, όσο και στις σχέσεις με τον Παπικό Θρόνο. Τα χαρακτηριστικά αυτά φαίνονται στις συνοδικές αποφάσεις για το μεταθετό των αρχιερέων, τη χρήση του αντιμηνσίου, τα δικαιώματα των τοπικών συνόδων, κ.ά. Το 1247 και το 1249 αναφέρεται ότι δέχτηκε Φραγκισκανούς μοναχούς, απεσταλμένους του Πάπα. Το 1254 αναφέρεται ως μάρτυρας σε συμβόλαιο μεταξύ του Αυτοκράτορα Ιωάννη Βατάτζη και του Μιχαήλ Παλαιολόγου.

Πέθανε το 1254, πριν τις 3 Νοεμβρίου (ημερομηνία θανάτου του Ιωάννη Βατάτζη).
Βίκτορ Σαούντε Μαρία

Ο Βίκτορ Σαούντε Μαρία ("Victor Saúde Maria", 1939-1999) ήταν πολιτικός από την Γουινέα-Μπισσάου. Υπήρξε ο πρώτος υπουργός Εξωτερικών στην ιστορία της χώρας και στη συνέχεια υπηρέτησε στο πρωθυπουργικό αξίωμα, από το 1982 ως το 1984.
Ντακάρ

thumb|160px|Διοικητική διαίρεση της πόλης.
Το Ντακάρ (αγγλικά: "Dakar") είναι η πρωτεύουσα της Σενεγάλης και μεγαλύτερη πόλη της χώρας. Βρίσκεται στη χερσόνησο του Πράσινου Ακρωτηρίου στη δυτική άκρη της Αφρικής. Έχει πληθυσμό 1.030.594, ενώ ο πληθυσμός της μητροπολιτικής περιοχής του Ντακάρ υπολογίζεται στα 2,45 εκατομμύρια. Το Ντακάρ είναι σημαντικό διοικητικό κέντρο, έδρα της Εθνοσυνέλευσης της Σενεγάλης και του Προεδρικού Μεγάρου.

Ανά δύο χρόνια διοργανώνεται στην πόλη η έκθεση "Biennale de l'Art Africain Contemporain".
Μπαν Κι-μουν

Ο Μπαν Κι-μουν (γεννήθηκε στις 13 Ιουνίου 1944) ήταν Γενικός Γραμματέας του Οργανισμού Ηνωμένων Εθνών από το 2007 ως τις 31 Δεκεμβρίου 2016.
Ρόμι Σνάιντερ

Η Ρόμι (Ρόσμαρι) Σνάιντερ ("Romy Schneider", 23 Σεπτεμβρίου 1938 - 29 Μαΐου 1982) ήταν Γερμανίδα ηθοποιός. Γεννήθηκε στη Βιέννη, σε οικογένεια ηθοποιών. Τη δεκαετία του 1960 ξεκίνησε καριέρα στη Γαλλία και καθ' υπόδειξη του Λουκίνο Βισκόντι έκανε και ένα σύντομο πέρασμα από το Χόλιγουντ. Μετά το 1970, εργάστηκε κυρίως στη Γαλλία, όπου και απέκτησε τη Γαλλική υπηκοότητα. Έγινε γνωστή με τον ρόλο της στην τριλογία "Σίσσυ" με θέμα τη ζωή της Ελισάβετ της Βαυαρίας, που έμεινε γνωστή σαν "πριγκίπισσα Σίσσυ".

Στα τέλη της δεκαετίας του '50 αρραβωνιάστηκε με τον τότε ανερχόμενο Αλέν Ντελόν. Τον Ιούλιο του 1960, η Ρόμι Σνάιντερ, ο Αλέν Ντελόν και ο σκηνοθέτης Λουκίνο Βισκόντι επισκέφτηκαν την Ελλάδα προσκεκλημένοι του Ε.Ο.Τ. Τα βλέμματα και το ενδιαφέρον κέρδισαν οι δύο ηθοποιοί, των οποίων το πρόγραμμα περιελάμβανε και την παρακολούθηση παράστασης στο Αρχαίο θέατρο Επιδαύρου. Έτσι, είδαν "Φοίνισσες" και "Εκάβη" και φωτογραφήθηκαν με το θιασαρχικό ζεύγος Κατίνα Παξινού-Αλέξη Μινωτή.

Με τον πρώτο της γάμο η Ρόμι Σνάιντερ απέκτησε τον γιο της Ντάβιντ. Λίγο αργότερα ήρθε και το διαζύγιο, ενώ το 1979 ο πρώτος της σύζυγος αυτοκτόνησε.
Με τον δεύτερο σύζυγό της, που επίσης χώρισε, απέκτησε την κόρη της Σάρα. Η υγεία της δεν ήταν σε καλύτερη κατάσταση, αφού υποχρεώθηκε και σε αφαίρεση ενός νεφρού, που λέγεται πως της άφησε και μια τεράστια ουλή στην πλάτη.<br>
Το γεγονός όμως που την συγκλόνισε, χωρίς να καταφέρει να συνέλθει ποτέ, ήταν ο τραγικός θάνατος του γιου της, τον Ιούνιο του 1981. Ο 14 ετών Ντάβιντ έπαιζε στον κήπο του σπιτιού της, όταν γλίστρησε και καρφώθηκε πάνω στα κάγκελα βρίσκοντας έτσι ακαριαίο θάνατο. Η μητέρα του δε βρισκόταν στο σπίτι και ενημερώθηκε για το συμβάν από το τηλέφωνο. Το σοκ, που υπέστη από τον θάνατό του, την οδήγησε σε νοσηλεία σε ψυχιατρική κλινική στο Παρίσι. Ένα χρόνο αργότερα, στις 30 Μαΐου 1982, βρέθηκε νεκρή στο σπίτι της από τον Λοράν Πετέν, από υπερβολική δόση βαρβιτουρικών χαπιών, σε συνδυασμό με αλκοόλ. Ήταν μόλις 43 χρονών.
Μανουέλ Σατουρνίνο ντα Κόστα

Ο Μανουέλ Σατουρνίνο ντα Κόστα ("Manuel Saturnino da Costa", 1942-2021) ήταν πολιτικός από τη Γουινέα-Μπισσάου. Διετέλεσε πρωθυπουργός από τις 26 Οκτωβρίου του 1994 ως τις 6 Ιουνίου του 1997.
Αμίλκαρ Καμπράλ

O Αμίλκαρ Καμπράλ (Πορτογαλικά: Amílcar Lopes Cabral, 12 Σεπτεμβρίου 1924 – 20 Ιανουαρίου 1973) ήταν Αφρικανός αγρονόμος μηχανικός, συγγραφέας, μαρξιστής και εθνικιστής πολιτικός, επικεφαλής του κινήματος για ανεξαρτησία στη Γουινέα-Μπισσάου και του εθνικιστικού κινήματος στη χώρα του και στο Πράσινο Ακρωτήριο. Είναι ο συνθέτης και ο στιχουργός του εθνικού ύμνου της χώρας. Δολοφονήθηκε το 1973.
Ντιάνα Γκουρτσκάγια

Η Ντιάνα Γκουρτσκάγια ("დიანა ღურწკაია", 2 Ιουλίου 1978) είναι τυφλή Γεωργιανή τραγουδίστρια, η οποία κατοικεί στη Μόσχα, Ρωσία.

Γεννήθηκε στις 2 Ιουλίου του 1978 στην Αμπχαζία, Σουχούμι, Γεωργία.Μετά από μια αποτυχημένη προσπάθεια στη Λευκορωσία το προηγούμενο έτος, η Ντιάνα, την 1η Μαρτίου του 2008, κέρδισε το γεωργιανό εθνικό τελικό με 39,4% των ψήφων, ως εκ τούτου, εκπροσώπησε τη Γεωργία το 2008 στο Διαγωνισμό Τραγουδιού της Eurovision στο Βελιγράδι, Σερβία.Κέρδισε μια θέση στον τελικό στο δεύτερο ημιτελικό στις 22 Μαΐου και τερμάτισε στην 11η θέση.

Η Γκουρτσκάγια έχει κερδίσει αρκετές διακρίσεις στο περελθόν με κορυφαία εκείνη του 2007 ως «η καλύτερη τραγουδίστρια στη Ρωσία» με απονεμητή τον πρόεδρο της Ρωσίας Βλαντιμίρ Πούτιν. Επίσης της έχουν απονεμηθεί, το Μετάλλιο Τιμής από τον πρόεδρο της Γεωργίας Μιχαήλ Σαακασβίλι καθώς μεταξύ άλλων και το βραβείο της Σάντα Μπάρμπαρα στην Ουκρανία.

Έχει επίσης συνεργαστεί με κορυφαίες μορφές της παγκόσμιας μουσικής σκηνής, όπως ο Ρέι Τσαρλς, ο Τότο Κουτούνιο και ο Έλληνας Ντέμης Ρούσος.
Παράταση

Παράταση (αγγλ.: "Extra time") αποκαλείται η πρόσθετη χρονική περίοδος που δίνεται κατά τη διεξαγωγή ενός αθλητικού αγώνα, όταν δεν έχει αναδειχθεί νικητής ή δεν έχει ξεχωρίσει ποια ομάδα προκρίνεται και προβλέπεται από τους κανονισμούς διεξαγωγής της συγκεκριμένης διοργάνωσης. Συνήθως αφορά σε ομαδικά σπορ, όπως: ποδόσφαιρο, μπάσκετ, υδατοσφαίριση, χάντμπολ κ.ά.
Χουάν Ραμόν Χιμένεθ

Ο Χουάν Ραμόν Χιμένεθ ("Juan Ramón Jiménez Mantecón", 24 Δεκεμβρίου 1881 – 29 Μαΐου 1958) ήταν Ισπανός ποιητής.

Αρχικά ταξίδεψε στη Γαλλία, στην Ιταλία και στην Ελβετία, αλλά αναγκάστηκε κατόπιν να ζήσει για έξι περίπου χρόνια σε σανατόριο. Σπούδασε νομικά στο πανεπιστήμιο της Σεβίλης, αλλά δεν τελείωσε τις σπουδές του, γιατί πήγε στις ΗΠΑ, όπου γνώρισε και κατόπιν νυμφεύθηκε τη Ζηνοβία Καμπρουμπί, μεταφράστρια του Ταγκόρ. 

Τα πρώτα του ποιήματα, που εγκαινίασαν μαζί με τον ποιητή Αντόνιο Ματσάδο τη μεγάλη εποχή της ισπανικής ποίησης του 20ού αι., δημοσιεύτηκαν το 1900 με τον τίτλο «Θλιμμένοι σκοποί» και φέρουν φανερά την επίδραση του συμβολισμού. Η έκρηξη του ισπανικού εμφύλιου πολέμου (1936) τον ανάγκασε να μείνει εξόριστος στο εξωτερικό μακριά από τον αγώνα που δίχαζε την πατρίδα του και να ζήσει τον περισσότερο καιρό τόσο στις ΗΠΑ, όσο και στο Πουέρτο Ρίκο. Στο έργο του διαφαίνεται μία έντονη προσπάθεια για την ιδεώδη έκφραση της σκέψης του μέσα από μία λεπτότητα ύφους και μία γεμάτη διαύγεια καθαρότητα αισθημάτων και μορφών. 
Ακολούθησαν τα έργα του «Ελεγείες» και «Η εύηχος σιωπή», «Ψυχές βιολέτας», «Ρίμες», «Ισπανοί των τριών κόσμων», «Πνευματικά σονέτα», «Ο Θεός που επιθυμείται και επιθυμεί» ("ελλ.μτφ. Κώστας Τσιρόπουλους, εκδ. "Αστρολάβος/Ευθύνη, 1984") το λυρικό του διήγημα «Ο Πλατέρο κι εγώ» ("ελλ. μτφ. Ιουλία Ιατρίδη, εκδ. "Δίφρος", 1956,") το «Ζώο του βυθού», «Προς άλλη γυμνότητα» ("ελλ.μτφ. Κώστας Τσιρόπουλος, εκδ. "Ευθύνη, 1999") και άλλα.

Τιμήθηκε το 1956 με το βραβείο Νόμπελ Λογοτεχνίας.
Σούπερ Λίγκα 2007–08

Η Σούπερ Λίγκα 2007–08 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2007–08 ήταν το 49ο που διεξήχθη σε μορφή εθνικής κατηγορίας, το 29ο από καταβολής του επαγγελματικού ποδοσφαίρου και δεύτερο που διοργανώθηκε από τη Σούπερ Λιγκ. Πρωταθλητής αναδείχθηκε ο Ολυμπιακός για 36η φορά στην ιστορία του. Υποβιβάστηκαν ο Ατρόμητος, η Βέροια και ο Απόλλων Καλαμαριάς.

Η καινοτομία του πρωταθλήματος ήταν η καθιέρωση των αγώνων κατάταξης (πλέι-οφ) μεταξύ των τεσσάρων ομάδων που τερμάτισαν στις θέσεις 2 ως 5, για να καθοριστεί ποιος σύλλογος θα συμμετάσχει στο Τσάμπιονς Λιγκ, στο Κύπελλο ΟΥΕΦΑ και στο Κύπελλο Ιντερτότο της επόμενης περιόδου.
Τορπιλοβόλο

Το Τορπιλοβόλο (Τ/Β), και παλαιότερα ναυκλαστροβόλο, είναι είδος πολεμικού πλοίου, μεγαλύτερο της τορπιλακάτου με κύριο οπλισμό τορπίλες. Ο τύπος αυτός δημιουργήθηκε στο τελευταίο τέταρτο του 19ου αι. και χρησιμοποιήθηκε στις πρώτες δεκαετίες του 20ου αι. με εκτόπισμα 150-300 τον. Στην αρχή ήταν μικρότερο. Σήμερα έχει εκλείψει.

Τα τορπιλλοβόλα του Ελληνικοκύ Πολεμικού Ναυτικού ήταν:
* Αίγλη Ι (Τορπιλοβόλο) / 60, 02
* Αλκυόνη Ι (Τορπιλοβόλο) / 58, 03
* Αρέθουσα (Τορπιλοβόλο) / 56, 01
* Αττάλεια (Τορπιλοβόλο) / 62
* Δάφνη ΙΙ (Τορπιλοβόλο) / 57
* Δήλος Ι (Τορπιλοβόλο)
* Δωρίς Ι (Τορπιλοβόλο) / 59, 20
* Θέα (Τορπιλοβόλο)
* Θέτις ΙΙ (Τορπιλοβόλο) / 61
* Ιωνία Ι (Τορπιλοβόλο)
* Καλλιθέα (Τορπιλοβόλο)
* Καλυψώ ΙΙ (Τορπιλοβόλο)
* Κύλας (Τορπιλοβόλο)
* Κύπρος (Τορπιλοβόλο) Μ-17
* Κως Ι (Τορπιλοβόλο) Μ-9
* Μυτιλήνη (Τορπιλοβόλο)
* Πάνορμος (Τορπιλοβόλο)
* Πέργαμος (Τορπιλοβόλο) / 74
* Περσεφόνη Ι (Τορπιλοβόλο) / 3α
* Περσεφόνη ΙI (Τορπιλοβόλο)
* Προύσα (Τορπιλοβόλο) / 75
* Ρόδος Ι (Τορπιλοβόλο)
* Σάμος ΙΙ (Τορπιλοβόλο)
* Σαπφώ ΙΙΙ (Τορπιλοβόλο)
* Σμύρνη ΙΙ (Τορπιλοβόλο)
* Τερψιθέα (Τορπιλοβόλο)
* Τερχιχόρη ΙΙ (Τορπιλοβόλο)
* Φερενίκη (Τορπιλοβόλο)
* Χίος I (Τορπιλοβόλο)
* Χίος IΙ (Τορπιλοβόλο)
Ανατόλι Κονκόφ

Ο Ανατόλι Κονκόφ είναι παλαίμαχος Ουκρανός ποδοσφαιριστής και νυν προπονητής .
Βλαντιμίρ Ονιτσένκο

Ο Βλαντιμίρ Ονιτσένκο ("Владимир Иванович Онищенко") είναι παλαίμαχος Ουκρανός ποδοσφαιριστής.
Σενέκας ο Νεότερος

Ο Λούκιος ή Λεύκιος Ανναίος Σενέκας ("Lucius Anneus Seneca", 4 π.Χ. - 65), γνωστός ως Σενέκας ο Νεότερος ή απλώς Σενέκας, Ρωμαίος πολιτικός, ρήτορας, δραματουργός και στωικός φιλόσοφος, ήταν γιος του Σενέκα του Πρεσβύτερου, διδάσκαλος του Ρωμαίου Αυτοκράτορα Νέρωνα, στωικός φιλόσοφος, τραγωδός και ευνοούμενος της Αυλής. Καταγόταν από την Κόρδοβα της ρωμαϊκής επαρχίας της Ισπανίας.
Άγγελος Ελεφάντης

Ο Άγγελος Ελεφάντης (1936 - 29 Μαΐου 2008) ήταν διανοούμενος της ελληνικής Αριστεράς, δημοσιογράφος και συγγραφέας, γνωστός ως εκδότης και διευθυντής του περιοδικού «Ο πολίτης». Υπήρξε από τους ιδρυτές της εφημερίδας «Η Εποχή», τακτικός συντάκτης της εφημερίδας «Η Αυγή» και δημοσίευσε βιβλία, άρθρα και δοκίμια για πολιτικά, ιστορικά και προσωπικά θέματα.
Γκάρι Κόουλ

Ο Γκάρι Κόουλ ("Gary Cole") είναι παλαίμαχος διεθνής Αυστραλός ποδοσφαιριστής που αγωνιζόταν στην επίθεση.
Φρανσίσκο Μέντες

Ο Φρανσίσκο Μέντες (Francisco Mendes, 1939-1978) ήταν αγωνιστής για την ανεξαρτησία και πολιτικός, ο πρώτος πρωθυπουργός της Γουινέα-Μπισσάου. Το πολεμικό του όνομα ήταν Chico Té. Κυβέρνησε από τις 24 Σεπτεμβρίου του 1973 ως τη δολοφονία του, τον Ιούλιο του 1978. Άφησε τέσσερα παιδιά.
Γιουσέιν Μπολτ

thumb|360px|Ο Γιουσέιν Μπολτ το 2016 στον χαρακτηριστική του σχηματισμό μετά τις νίκες του.
Ο Γιουσέιν Μπολτ ("Usain St Leo Bolt", 21 Αυγούστου 1986) είναι Τζαμαϊκανός πρώην αθλητής στίβου στους αγώνες ταχύτητας. Είναι κάτοχος του παγκοσμίου ρεκόρ στο αγώνισμα των 100 μέτρων, των 200 μέτρων και στο αγώνισμα των 4 x 100 μέτρων. Στο δεύτερο αγώνισμα κατέχει και το παγκόσμιο ρεκόρ εφήβων. Με βάση τα επιτεύγματά του θεωρείται ο κορυφαίος σπρίντερ όλων των εποχών και από τους μεγαλύτερους όλων των αθλημάτων της σύγχρονης εποχής.

Στους Ολυμπιακούς Αγώνες του Πεκίνου, το 2008, έγινε ο πρώτος άνθρωπος που έτρεξε τα εκατό μέτρα σε χρόνο 9,69 δευτερολέπτων. Ψηφίστηκε καλύτερος αθλητής της χρονιάς 2009 από την Διεθνή Ένωση Αθλητικών Συντακτών, διάκριση που κέρδισε άλλες τέσσερις φορές στην καριέρα του. Στους Ολυμπιακούς Αγώνες του Λονδίνου το 2012 κατέκτησε άλλα τρία χρυσά μετάλλια (σε 100μ, 200μ και σε 4Χ100 σκυταλοδρομία), κατόρθωμα που επανέλαβε και στους Ολυμπιακούς Αγώνες του Ρίο το 2016, φτάνοντας τα εννέα ολυμπιακά μετάλλια στο σύνολο.
Έντεκα φορές Παγκόσμιος Πρωταθλητής, κέρδισε διαδοχικά το Παγκόσμιο Πρωτάθλημα στα 100μ, 200μ και 4 × 100 μέτρα χρυσά μετάλλια από το 2009 έως το 2015, με εξαίρεση την άκυρη εκκίνηση το 2011. Είναι ο πιο επιτυχημένος αθλητής του Παγκόσμιου Πρωταθλήματος: είναι ο πρώτος αθλητής που κέρδισε τέσσερις τίτλους στο Παγκόσμιο Πρωτάθλημα στα 200 μ. και ο πιο επιτυχημένος από κοινού στα 100 μ. με τρεις τίτλους. Προπονητής του ήταν ο Γκλεν Μιλς.
Εθνική Σχολή Δημόσιας Διοίκησης

Η Εθνική Σχολή Δημόσιας Διοίκησης (ΕΣΔΔ) ιδρύθηκε το 1983 με πρωτοβουλία του υπουργού Προεδρίας της Κυβερνήσεως Μένιου Κουτσόγιωργα (νόμος 1388/1983) που αφορούσε στην ίδρυση του «Εθνικού Κέντρου Δημόσιας Διοίκησης» και η λειτουργία της σήμερα διέπεται από το ΠΔ 57/2007. Στόχος του νομοθέτη είναι η ΕΣΔΔ να αποτελέσει μια παραγωγική σχολή στελεχών για τη Δημόσια Διοίκηση μέσω της παροχής εκπαίδευσης διαφορετικής φύσης και περιεχομένου από εκείνη που παρέχουν τα κάθε μορφής Ιδρύματα ανώτερης ή ανώτατης παιδείας. Η Γαλλική ΕΝΑ (École nationale d'administration) αποτέλεσε πρότυπο και πηγή έμπνευσης για την ΕΣΔΔ.

Υπό το πρίσμα αυτό, η ΕΣΔΔ λειτουργεί με βάση ένα πρόγραμμα σπουδών το οποίο στοχεύει στην παραγωγή στελεχών ταχείας εξέλιξης μέσω της ανάπτυξης της διοικητικής ικανότητας, της εξοικείωσης με τις σύγχρονες τεχνολογίες πληροφορικής και επικοινωνιών και της ανάπτυξης ενός διεπιστημονικού υποβάθρου γνώσεων και αρχών. Το πρόγραμμα σπουδών της Ε.Σ.Δ.Δ. εξοικειώνει τους σπουδαστές με τις σύγχρονες μεθόδους άσκησης δημόσιας πολιτικής και μάνατζμεντ. Ακόμα, διευρύνει τους ορίζοντες των μελλοντικών στελεχών στο θέμα της λειτουργίας της ελληνικής Δημόσιας Διοίκησης και εντός του πλαισίου λειτουργίας της ευρωπαϊκής, οικονομικής και νομισματικής ένωσης.
Μάξιμος Β΄

Ο Μάξιμος Β΄ διετέλεσε Πατριάρχης Κωνσταντινουπόλεως για έξι μήνες κατά το έτος 1215.

Ήταν ηγούμενος της Μονής των Ακοιμήτων όταν, στις 3 Ιουνίου 1215 εξελέγη Πατριάρχης. Ήταν ευνοούμενος του γυναικωνίτη των ανακτόρων, με την εύνοια του οποίου ανήλθε στο Θρόνο. Ήταν επίσης πνευματικός του Αυτοκράτορα της Νικαίας Θεοδώρου Α' Λάσκαρη.

Πατριάρχευσε για έξι μόνο μήνες, καθώς στις αρχές Δεκεμβρίου του 1215 απεβίωσε.
MOS Technology CIA

thumb|CIA MOS 6526A
μικρογραφία|MOS 8520A
Ο MOS Technology CIA ("Complex Interface Adapter") είναι I/O τσιπ της MOS Technology, Inc., που χρησιμοποιήθηκε σε πολλούς υπολογιστές και συσκευές περιφέρειας της Commodore (μεταξύ άλλων Commodore 64 και Amiga). Ο CIA είναι η κατοπινή έκδοση του MOS Technology VIA.
Νεόφυτος Α΄

Ο Νεόφυτος Α΄ διετέλεσε Πατριάρχης Κωνσταντινουπόλεως μεταξύ των ετών 1153 και 1154.

Εξελέγη Πατριάρχης ενώ ήταν μοναχός στη Μονή της Θεοτόκου της Ευεργέτιδος. Παρέμεινε Πατριάρχης για δώδεκα περίπου μήνες, και κατόπιν παραιτήθηκε, προκειμένου να ασκητέψει. Κατά τη διάρκεια της Πατριαρχείας του δεν συνέβησαν σπουδαία εκκλησιαστικά γεγονότα.
Μεγάλη περιοχή

thumb|250px|Ο διαμερισμός του αγωνιστικού χώρου.
Μεγάλη περιοχή ή περιοχή του πέναλτι ή απλά περιοχή (αγγλ.: "penalty area") στο ποδόσφαιρο είναι μια περιοχή του αγωνιστικού χώρου κοντά στο τέρμα. Υπάρχει από μια τέτοια περιοχή σε κάθε μια από τις δύο πλευρές του γηπέδου.
Αυτογκόλ

Αυτογκόλ (αγγλ.: "οwn goal") στο ποδόσφαιρο και στα ομαδικά αθλήματα που ισχύει η επίτευξη τέρματος (γκολ), ονομάζεται η περίπτωση κατά την οποία παίκτης προωθεί την μπάλα στην εστία (αλλιώς τέρμα) της δικής του ομάδας. Αποτελεί, σχεδόν πάντα, ατυχές συμβάν και προκαλείται από την αποτυχημένη προσπάθεια του αμυνόμενου να αποκρούσει ή να μεταβιβάσει τη μπάλα.

Η λέξη χρησιμοποιείται μεταφορικά για κάθε ενέργεια κάποιου που προκαλεί ζημιά στον εαυτό του ή τον κύκλο του (οικογένεια, επιχείρηση κλπ).
Κλυτόνηος

Στην ελληνική μυθολογία με το όνομα Κλυτόνηος είναι γνωστός ένας γιος του Αλκινόου, βασιλιά των Φαιάκων. Ο Κλυτόνηος ήταν αδελφός του Λαοδάμα και του Αλίου. Στην "Οδύσσεια" αναφέρεται (θ 119, 123-125) ότι ο "«αντίθεος»" (δηλαδή «θεϊκός») Κλυτόνηος αναδείχθηκε νικητής σε αγώνα δρόμου με τους αδελφούς του ως «ταχύς σταδιοδρόμος»: πέρασε τους άλλους τόσο μήκος όσο χωράφι οργώνουν δύο μουλάρια σε μία ημέρα.

Στην έμμετρη μετάφραση της "Οδύσσειας" από τον Ζ. Σίδερη ο Κλυτόνηος αναφέρεται ως «Κλειτόνας» (για να βγαίνει το μέτρο).
Κναγέας

Στην ελληνική μυθολογία με το όνομα Κναγέας (Κναγεύς) είναι γνωστός ένας ακόλουθος των Διοσκούρων κατά τις πολιορκίες των Αφιδνών. Ο Κναγεύς αιχμαλωτίσθηκε, πουλήθηκε ως δούλος και μεταφέρθηκε στην Κρήτη, όπου υπηρέτησε στον ναό της θεάς Αρτέμιδας. Από εκεί δραπέτευσε μαζί με τη νεαρή ιέρεια του ναού και με το άγαλμα της θεάς. Το άγαλμα το πήγε στη Σπάρτη, όπου η 'Αρτεμις έλαβε την επίκληση «Κναγία» από το όνομα του Κναγέως.